പ്രതിഷേധങ്ങള്ക്ക് പുല്ലുവില പെട്രോളിന് നാളെ 48 പൈസ കൂടും കൊച്ചി: തുടര്ച്ചയായ ആറാംദിനവും പെട്രോളിന് വില വര്ധിപ്പിച്ചു. ലിറ്ററിന് 48 പൈസയാണ് കൂട്ടിയത്. ഡീസല് വിലയില് മാറ്റമില്ല.ചൊവ്വാഴ്ച തിരുവനന്തപുരത്ത് 112.51, എറണാകുളത്ത് 110.64, കോഴിക്കോട് 110.74 എന്നിങ്ങനെയാകും പെട്രോള് വില. ഒരു മാസത്തിനിടെ പെട്രോളിന് വില കൂട്ടിയത് 8.79 രൂപയാണ്. കഴിഞ്ഞദിവസം പെട്രോളിനും ഡീസലിനും 48 പൈസ വീതം കൂട്ടിയിരുന്നു.ഈ വര്ഷം ജനുവരി ഒന്നുമുതല് തിങ്കളാഴ്ച 11ാം മാസം പിറക്കുേമ്ബാള് വരെ പെട്രോള് ഒരു ലിറ്ററിന് എണ്ണക്കമ്ബനികള് കൂട്ടിയത് 25.83 രൂപയാണ്. ഡീസലിന് വര്ധിപ്പിച്ചത് 25.66 രൂപയും. ജനുവരി ഒന്നിന് ഒരു ലിറ്റര് പെട്രോളിന് 85.72 രൂപയായിരുന്നു. ഡീസല് വില 79.65 രൂപയും.തിങ്കളാഴ്ച തിരുവനന്തപുരത്ത് പെട്രോള് 112.03, ഡീസല് 105.79 എന്നീ നിരക്കിലേക്കെത്തി. ഇതോടെ സംസ്ഥാനത്ത് 11 മാസം കൊണ്ട് പെട്രോളിന് 22.14 ശതമാനം വിലകൂടി. ഡീസല് 32.21 ശതമാനവും.സ്കൂളുകളിലേക്ക് വിദ്യാര്ഥികളെ അയക്കാന് സ്വകാര്യ വാഹനങ്ങളെ ആശ്രയിക്കുന്ന രക്ഷിതാക്കള് യാത്രാ ചെലവിന് മുമ്ബ് നല്കിയതിെന്റ ഇരട്ടി തുക നല്കേണ്ടി വരും. സ്കൂള് ബസ് 10 കിലോമീറ്റര് യാത്രക്ക് 800 രൂപ നല്കിയവര്ക്ക് ഇപ്പോള് സ്കൂളുകളില്നിന്ന് അറിയിപ്പ് ലഭിച്ചത് 1500 രൂപ പ്രതിമാസം നല്കാനാണ്. ആഴ്ചയില് മൂന്നുദിവസത്തെ മാത്രം അധ്യയനത്തിനാണ് ഈ ചാര്ജ്. പലയിടത്തും 2000 രൂപ വരെ ഇങ്ങനെ നല്കേണ്ടി വരുന്നു.കോവിഡ് പ്രോട്ടോക്കോള് പ്രകാരം സ്കൂള് ബസില് രണ്ടുപേര്ക്ക് ഇരിക്കാവുന്ന സീറ്റില് ഒരാള് എന്ന നിലയിലാണ് വിദ്യാര്ഥികളെ കയറ്റുകയെന്നാണ് അറിയിപ്പ്. സ്കൂള് സര്വിസ് നടത്തുന്ന ഓട്ടോ, ടെേമ്ബാ ട്രാവലര് എന്നിവക്കെല്ലാം ഇതേ അനുപാതത്തില് യാത്ര നിരക്ക് കൂട്ടിയിട്ടുണ്ട്.അന്താരാഷ്ട്ര മാര്ക്കറ്റില് ക്രൂഡ് ഓയില് വില നിലവില് വീപ്പക്ക് 83.72 ഡോളര് എന്ന നിലയിലാണ്. കഴിഞ്ഞ ആഴ്ച 86 ഡോളര് വരെ വില ഉയര്ന്നെങ്കിലും അമേരിക്കയില് എണ്ണ സ്റ്റോക്ക് ഉയര്ന്നെന്ന വാര്ത്തകളെ തുടര്ന്ന് കുറയുകയായിരുന്നു. എണ്ണയുല്പാദക രാഷ്ട്രങ്ങളുടെ സംഘടനയായ ഒപെക് പ്ലസ് ഈയാഴ്ച യോഗം ചേരുന്നുണ്ട്.